**INDIA - Triunghiul de Aur, Tigri si Festivalul Diwali!**

**DELHI – MANDAWA – JAIPUR – PARCUL NATIONAL RANTHAMBHORE – FATEHPUR SIKRI – AGRA**

**Transport avion Turkish Airlines | 10 zile | 1.699 Euro/loc in dubla**

**16 Octombrie. BUCURESTI – ISTANBUL**

Intalnire cu insotitorul de grup la aeroportul Henri Coanda (Otopeni) la ora 13:30 pentru imbarcare pe zborul Companiei Turkish Airlines TK1040 cu destinatia Delhi, via Istanbul. Decolare la ora 15:55 si sosire in Istanbul la ora 17:25. Imbarcare pe zborul TK716 cu destinatia Delhi cu decolare la ora 20:20.

**17 Octombrie. ISTANBUL – DELHI**

Sosire pe aeroportul din Delhi la ora 04:40. *Namaste, India!* Dupa indeplinirea formalitatilor vamale, transfer si cazare la Crowne Plaza Rohini 5\* sau similar New Delhi. Mic dejun. Vom incepe calatoria cu un tur in Vechiul Delhi si ghidul local ne va povesti despre istoria, cultura si traditiile Indiei. Vom vizita la Moscheea Jama Majid, una dintre cele mai mari si impresionante moschei din India. Apoi, vom admira Red Fort, fortareata inscrisa in Patrimoniul UNESCO. Constructia masiva din piatra de nisip rosie a fost ridicata de imparatul Shahjahan in secolul 16, pana la decaderea acestuia. In continuare, vom experimenta India autentica, plimbandu-ne cu ricsa in Chandni Chowk. Ne vom opri la un magazin de condimente, unde vom avea ocazia sa cumparam renumitul curry, dar si alte condimente si ceaiuri. In continuarea zilei, vom admira din autocar impunatoarele cladiri imperiale ridicate de catre englezi ca simbol al maretiei Imperiului Britanic, printre care se numara actualul Palat Prezidential – Rashtrapati Bhavan, resedinta oficiala a presedintelui Indiei. De asemenea, vom admira Poarta Indiei, cel mai mare monument memorial din India. Toate numele martirilor din Primul Razboi Mondial sunt inscriptionate pe impunatorul monument. Raj Ghat - un memorial dedicat lui Mahatma Gandhi din Delhi. Vom admira si Parlamentul, unde se afla resedinta si birourile prim-ministrului Indiei si in cele din urma ajungem la Turnul Qutub Minar, sau *“Turnul Victoriei”.* Qutub Minar a fost construit in secolul 13 de catre musulmanii care cucerisera teritoriul, marcand schimbul de putere in tara. Desi conceptul arhitectural este pur islamic, turnul a fost construit de catre muncitori hindusi, iar astazi este cel mai inalt turn din India. Transfer la hotel si timp liber la dispozitie. Servirea cinei (bauturile nu sunt incluse). Cazare la Crowne Plaza Rohini 5\* sau similar New Delhi.

**18 Octombrie. DELHI - MANDAWA**

Mic dejun. Astazi vom pleca spre Mandawa - oras micut din statul Rajasthan, faimos pentru forturile si vilele cu picturi complexe, numite *haveli*. Mandawa este un oras istoric reprezentativ pentru arta castei Rajput, ce descrie mituri din religia hindusa. Astazi, Mandawa este o adevarata *galerie de arta in aer liber*, fiind considerat unul dintre orasele cu cea mai bogata arta si cultura din India. Dupa vom porni intr-un tur al acestui frumos oras, in care vom admira conacele impresionante, cu picturi murale colorate, realizate in secolele 18 si 19. Printre acestea, se numara Jhunjhunwala Haveli, o vila spectaculoasa, ce va incanta privirile iubitorilor de arta si arhitectura. Conacul expune arta traditionala din Rajasthan, decoratiunile acestuia infatisand viata proprietarilor de odinioara. Servirea cinei (bauturile nu sunt incluse). Cazare la hotel Vivaana Culture 4\* sau similar Mandawa.

**19 Octombrie. MANDAWA – JAIPUR**

Mic dejun. Astazi vom pleca spre Jaipur, capitala statului Rajasthan. Jaipur mai este cunoscut si ca *“Orasul roz”* – in 1876, majoritatea cladirilor au fost zugravite in roz, simbol al ospitalitatii, pentru a o intampina pe Regina Victoria a Marii Britanii. Astazi, Jaipur este recunoscut pentru pietele aglomerate, cladirile istorice, templele de o frumusete rara si palatele unice. Ajunsi la hotel, vom avea timp liber pentru odihna. In a doua parte a zilei, vom vizita Templul Birla, inchinat zeitei hinduse Laxmi, zeita bogatiei si a destinului si sotia lui Vishnu. Templul este o bijuterie arhitecturala moderna, construit din marmura alba sclipitoare, cu decoratiuni fine si delicate. Inconjurat de gradini luxuriante, templul capata o aura aproape ireala in lumina apusului, datorita albului imaculat. Transfer la hotel. Servirea cinei (bauturile nu sunt incluse). Cazare la hotel KK Royal Convention Center 4\* sau similar.

**20 Octombrie. JAIPUR *-> FESTIVALUL LUMINILOR: DIWALI!***

Mic dejun. Transfer cu jeep-urile pentru a vizita spectaculosul Fort Amber, inconjurat de metereze fortificate si o priveliste spre Lacul Moat. Elemente arhitecturale hinduse si mogul se imbina armonios, rezultatul fiind acest fort impunator, cu carari pietruite, bastioane si multe, multe usi ce ne vor purta prin incaperi cu povesti nemuritoare. Pe drum, vom admira *“Palatul Vanturilor”,* construit in 1799 cu o fatada unica, decorata cu 953 de ferestre, dintre cele mai uimitoare gradini si curti decorate cu fresce colorate si oglinzi. Vom vizita Palatul Orasului, fosta resedinta a familiei regale din Jaipur, un complex unic si fascinant de mai multe palate, pavilioane, muzee, ateliere si temple. Ultima oprire, vom vizita in Observatorul Astronomic Regal, *Jantar Mantar*, unul dintre cele mai bine conservate observatoare astronomice din lume. Construit in secolul 18, acesta detine cel mai mare cadran solar de piatra din lume si insumeaza un total de 20 de instrumente fixe, concepute pentru scopuri diferite. Servirea cinei (bauturile nu sunt incluse). Cazare la hotel KK Royal Convention Center 4\* sau similar Jaipur. Seara, ne vom bucura de traditiile si *Festivalul Luminilor.* Diwali, inseamna *„sir de lampi*” in limba sanscrita si simbolizeaza victoria binelui asupra raului. Este cea mai importanta si frumoasa sarbatoare din India, marcand inceputul noului an hindus. Aveti o sansa fabuloasa de a observa traditiile indiene si de a va alatura localnicilor, deoarece acestea marcheaza aceasta ocazie neobisnuita anuala. Localnicii isi decoreza casele cu lumini si lampi cu ulei, numite *diyas*, pentru ca spiritul zeitei bunastarii Lakshmi sa le aduca prosperitate anul viitor. Vom participa la ceremonia *puja* si puteti crea decoratiuni Rangoli (modele colorate care se pun la intrarea in casa pentru a primi zeitatile si pentru a aduce noroc), vom afla despre istoria acestei sarbatoari si vom asista la spectacolul de artificii. Cazare la hotel KK Royal Convention Center 4\* sau similar Jaipur.

***Optional:*** *Plimbare dis de dimineata cu balonul cu aer in la marginea orasului Jaipur. Vom avea ocazia sa vedem imprejurimile si Orasul Roz dintr-o cu totul alta perspectiva si vom fi fermecati de frumusetea ce se asterne la picioarele noastre la rasaritul soarelui. (Aproximativ 230 usd/persoana)*

**21 Octombrie. JAIPUR – PARCUL NATIONAL RANTHAMBORE**

Mic dejun. Astazi ne vom indrepta spre Parcul National Ranthambore, unul dintre cele mai mari parcuri nationale din nordul Indiei. Descoperiti fauna salbatica fascinanta din parcul national care a fost candva terenul de vanatoare privat al Maharajahului din Jaipur. Numele isi are origine de la fortul Ranthambore, aflat candva in jungla si a devenit zona protejata a *Proiectului Tigru* in anul 1972. Locul este o atractie turistica majora datorita animalelor salbatice. Parcul este recunoscut pentru populatia de aproximativ 80 tigri bengalezi. In afara de tigri, se pot vedea specii precum maimute, caprioare, antilope Nilgai (cea mai mare specie de antilopa din Asia), cerbi sau diferite pasari. Transfer la hotel pentru servirea pranzului cinei (bauturile nu sunt incluse). Timp liber la dispozitie pentru relaxare. Servirea cinei (bauturile nu sunt incluse). Cazare la The Sher Garh Resort 4\* sau similar Ranthambore.

**22 Octombrie. PARCUL NATIONAL RANTHAMBORE**

Mic dejun. Dimineata vom observa la *game-drive* safari in Parcul National Ranthambore. Cu putin noroc, vom avea si noi sansa sa admiram aceste feline solemne si puternice in mediul lor natural, dar si alte animale precum caprioare, sacali aurii, macaci, leoparzi, dar si peste 300 de specii de pasari precum ciocanitori, pauni, prepelite sau potarnichi. In total, Parcul Ranthambore se mandreste cu 40 de specii de mamifere, 35 de specii de reptile si 320 de specii de pasari. O alta atractie a locului este existenta uriasului arbore banyan – al doilea ca marime din India. Transfer la hotel pentru servirea pranzului (bauturile nu sunt incluse). Ne intoarcem la *game-safari* in Parcul National Ranthambore si putem observa turme de mistreti, cerbi , antilope nilgai, hienele, lupi, vulpi, manguste, sacali si vom putea admira crocodilii lenesi care stau pe mal la soare. Seara, vom fi transferati inapoi la hotel. Servirea cinei (bauturile nu sunt incluse). Cazare la hotel Abhyaran Resort & Spa 4\* sau similar Ranthambore.

**23 Octombrie. RANTHAMBORE – FATEHPUR SIKRI – TAJ MAHAL – AGRA**

Mic dejun. Astazi vom porni spre pustiul oras Fatehpur Sikri, cunoscut ca “*Orasul Victoriei*”. Orasul spectaculos, din gresie rosie, a fost construit in secolul 16 a Imparatului Akbar. Din pacate, a fost abandonat la scurt timp, din cauza secetei. In prezent, Fatehpur Sikri se afla in Patrimoniul UNESCO si include palate, pavilioane si moschei aflate in conditie perfecta, chiar si dupa 300 de ani de la constructie. Acum este un loc extraordinar pentru a va plimba printre cladirile sale in stare aproape perfecta. Continuam spre Agra, candva capitala Imperiului Mogul si exemplu perfect de arhitectura si arta care au prosperat in perioada acestei dinastii. Istoria spune ca Agra era un oras adeseori jefuit, inainte ca sultanul Sikandar Lodi sa mute capitala aici. In prezent, in Agra inca mai locuiesc urmasi ai muncitorilor adusi de Shah Jahan pentru a construi Taj Mahal-ul, acestia folosind aceleasi tehnici ca si predecesorii lor pentru a crea piese de colectie din marmura alba. Vom vizita cel mai renumit obiectiv turistic din India, Taj Mahal – monument al iubirii, perfectiune arhitecturala si delicatete desavarsita (inchis Vinerea). Taj Mahal-ul iti taie respiratia de la prima vedere prin aura diafana si sclipirile gratioase ale marmurei albe. Emblema Indiei si una dintre cele 7 minuni ale lumii moderne, monumentul a fost construit de Imparatul Mogul Shah Jahan, in memoria sotiei sale, Mumtaz Mahal, care a murit dupa nasterea celui de-al 14-lea copil. La constructia inceputa in anul 1631 si care a durat 22 de ani, s-au folosit peste 20.000 de muncitori si materiale care au fost aduse din intreaga Indiei si din alte zone ale Asiei cu ajutorul a 1000 de elefanti. Taj Mahal este, de fapt, povestea a suferintei profunde si simbolul al iubirii eterne. Servirea cinei (bauturile nu sunt incluse). Cazare la hotel Clarks Shiraz 5\* sau similar Agra.

**24 Octombrie. AGRA – TEMPLUL AKSHARDHAM – DELHI**

Mic dejun. Incepem ziua cu o vizita la Fortul Agra, ridicat in secolul 16 de catre imparatul Akbar. Inconjurat de un sant cu apa, acest oras dramatic a servit ca resedinta pentru 3 imparati: Akbar, Shah Jahan si Aurangzeb, fiecare dintre ei aducand contributii notabile constructiilor. Vom putea admira palate de poveste, 2 moschei si sali de audiente, alei inguste si turnuri marete, toate acestea prezentand un melanj arhitectural de elemente persane si hinduse. Pe drumul catre New Delhi vizitam Templul Akshardham este chintesenta bogatei mosteniri indiene, traditii, arhitectura antica si mesaje spirituale vesnice. Un templu hindus si un complex arhitectural de mare valoare pentru credinciosi si nu numai. Templul Akshardham este locul care inglobeaza spiritualitatea, traditiile si cultura hindusa, un loc cu o energie aparte. Monumentul este construit in totalitate dintr-o gresie roz si marmura italiana prin tehnici speciale, el neavand sustinere din fier sau beton. Interiorul este la fel de impresionant ca si exteriorul, acesta fiind decorat cu fel de fel de statui si elefanti, animal care are o mare importanta in cultura hindusa si in istoria Indiei. Transfer la hotel. Servirea cinei (bauturile nu sunt incluse). Cazare la Hotel Crowne Plaza 4\* sau similar Delhi.

**25 Octombrie. DELHI – DOHA – BUCURESTI**

Dis de dimineata transfer la aeroport. Decolare la ora 06:20 pe zborul TK717 si sosire in Istanbul la ora 10:30. Decolare pe zborul TK1039, destinatia Bucuresti, la ora 13:15. Sosire pe aeroportul Henri Coanda (Otopeni) la ora 14:35.

|  |  |  |  |  |
| --- | --- | --- | --- | --- |
| **16 – 25 Octombrie**  | **Adult loc in cam. dubla** | **Adult loc in cam. single** | **Adult a 3-a pers. in** **cam cu pat suplimentar** |  **Partaj garantat** |
| **TARIFE STANDARD** | **~~1.799 €~~** | **~~2.199 €~~** | **~~1.749 €~~** | **190 €** |
| **TARIFE DE LANSARE****\*VALABILE PANA LA 31.03.2025** | **1.699 €** | **2.099 €** | **1.649 €** |

**PARTAJ GARANTAT**: turistii care rezerva tipul de camera “partaj garantat” nu vor fi nevoiti sa achite suplimentul de camera single in cazul in care agentia nu reuseste sa completeze partajul.

**PARTAJ NEGARANTAT**: turistii care rezerva tipul de camera “partaj negarantat” vor fi nevoiti sa achite suplimentul de camera single in cazul in care agentia nu reuseste sa completeze partajul. Turistii vor fi informati in scris cu maxim 3 zile inainte de plecare.

Eventuale neintelegeri intre solicitantii de partaj, nu sunt imputabile agentiei. Decizia de a renunta la partaj si a opta pentru camera single, se face in baza achitarii suplimentului de camera single de catre ambele persoane.

|  |  |
| --- | --- |
| **PRETUL INCLUDE :** | **NU SUNT INCLUSE IN PRET:** |
| * Bilet de avion Bucuresti – Delhi - Bucuresti, via Istanbul, compania Turkish Airlines
* Taxele de aeroport, cu bagaj de mana de 8 kg + bagaj de cala 23 kg
* Transferuri aeroport – hotel – aeroport
* Transport cu autocar local modern, pe durata circuitului
* 9 nopti cazare la hoteluri de 4\* si 5\* astfel:

2 nopti cazare in Delhi la Hotel Crowne Plaza Rohini 5\* sau similar1 noapte cazare in Mandawa la Hotel Vivaana Culture 4\* sau similar2 nopti cazare in Jaipur la Hotel KK Royal Convention Centre 4\* sau similar2 nopti cazare in Ranthambhore la The Sher Garh Resort 4\* sau similar1 noapte cazare in Agra la Hotel Clarks Shiraz 5\* sau similar- Taxa de viza si procesare * Mese incluse: 8 mic dejunuri, 8 cine si 2 pranzuri (bauturile nu sunt incluse)
* Tururi de oras: Delhi, Mandawa, Jaipur si Agra
* *Bijuteriile Indiei:* Regatul Tigrilor,Fatehpur Sikri, Taj Mahal, Templul Akshardham si Agra Fort
* Plimbare cu ricsa in Orasul Vechi in Delhi
* *Game-drive Safari* in Parcul National RANTHAMBORE (2 intrari)
* Transfer cu jeep la Fortul Amber
* Experienta Diwali! (lectie gastronomica, ceremonie hindusa, cina traditionala, muzica live, foc de artificii si multe surprize)
* Biletele de intrare la obiectivele mentionate in program
* Ghid local licentiat, vorbitor de limba engleza, de la sosire pana la plecare

- Insotitor roman de grup | * Asigurare medicala + storno
* Taxele de oras, se achita individual la receptia hotelului
* Bilete de intrare la obiectivele turistice, bauturi, mese optionale (altele decat cele mentionate la servicii incluse)
* Excursiile optionale
* Bacsisuri recomandate pentru ghidul local si soferi: 60 eur/ pers *Note: bacsisurile se achita numerar direct insotitorului de grup la sosire, bacsisurile nu se refera si la excursiile optionale*
* Bauturile alcoolice sau racoritoare la mesele incluse in program
 |

*Nota: Taxele de aeroport incluse in tarif sunt cele valabile la data lansarii programului, respectiv luna Februarie 2025. In situatia majorarii de catre compania aeriana a acestor taxe pana la data emiterii biletelor de avion (biletele se emit cu 7-14 zile inainte de plecare), agentia isi rezerva dreptul de a modifica pretul excursiei conform cu noile valori ale acestor taxe.*

**GRUP MINIM:**

**Tarifele au fost calculate pentru un grup minim de 25 platitori.** Pentru un grup de 20-24 persoane, pretul se majoreaza cu 40 EURO/ persoana. Pentru un numar mai mic de 19 participanti, pretul se recalculeaza sau circuitul se anuleaza. De asemenea, in cazul unui grup mai mic, agentia isi rezerva dreptul de a schimba compania aeriana sau hotelurile, cu pastrarea standardelor si cu informarea prealabila a turistilor inscrisi. Organizatorul isi rezerva dreptul de a anula acest program daca nu se vor inscrie minim 15 participanti pana cu 30 zile inainte de data de plecare. Locurile confirmate suplimentar fata de grupul rezervat pot fi la un tarif mai mare (in functie de disponibilitatile la avion si cazare) si se supun unor reguli diferite de decomandare.

**CONDITII SPECIFICE - TRANSFERURI DE GRUP\***

* Transferul se poate efectua cu autoturism, microbuz, minibus, autocar sau prin operatori de linie;
* Preluare turistilor se va efectua de la domiciliu (conform orasului selectat in rezervare), orele de imbarcare urmand a fi transmise turisilor odata cu informarea de plecare a circuitului. La returul din circuit, pot exista timpi de asteptare intre debarcare si preluarea de catre partenerul care efectueaza transferul.
* Ora de imbarcare si numarul de telefon ale soferului si/sau de dispecerat se vor comunica cu 3 zile (prin exceptie 24 de ore) inaintea datei plecarii. Calatorul va tine legatura cu transportatorul pentru a se informa privind situatia concreta din ziua plecarii. Pentru transferul de retur, detaliile sunt oferite de ghidul insotitor, inainte de intoarcerea din circuit.
* Solicitarile de transfer se fac cu min. 14 zile inainte de data plecarii. Pentru transferurile achizitionate cu mai putin de 14 zile sau solicitate la fata locului - direct de la reprezentantii Hello Holidays (ghizi, insotitori, soferi etc.) - se achita un supliment de 5 euro/pers/sens iar confirmarea se va face in functie de disponibilitate.
* Toate rezervarile trebuie insotite in mod obligatoriu de adresa de preluare si numarul de telefon al pasagerilor, disponibil la momentul plecarii, cu roaming activat obligatoriu. In cazul in care rezervarea este efectuata de catre o agentie partenera, aceasta are obligatia de a transmite adresa de preluare si numarul de telefon al turistilor inscrisi, catre Hello Holidays.
* Numarul de contact al turistilor este foarte important pentru ca, mai ales in cazul transferurilor - cand pot aparea diferite modificari, intarzieri s.a., acestia vor fi contactati de catre sofer/dispecerat. Agentia Hello Holidays nu este raspunzatoare de imposibilitatea contactarii pasagerilor din cauza netransmiterii informatiilor obligatorii solicitate sau transmiterea incorecta a acestora si nu va restitui contravaloarea transferului sau a pachetului de servicii.

**CONDITII SPECIFICE - TRANSFERURI PREMIUM\*\***

* Transferurile Premium se confirma la cerere, in limita disponibilitatii, cu pana la 7 zile inainte de plecare, se efectueaza cu microbuz/autoturism si se organizeaza pentru min. 2 persoane, max. 7 persoane/masina.
* Preluarea si debarcarea se fac de la si la adresa indicata de catre turisti, fara a exista timpi suplimentari de asteptare (exceptie fac cazurile de forta majora) si implica un singur mijloc de transport.
* Debarcarea la punctul de plecare a grupului din Bucuresti se face cu max. 30-45 minute inainte de ora de intalnire stabilita conform informarii primite de la agentie.
* La retur timpul de preluare din punctul de debarcare este de max. 30-45 minute.

**CONDITII GENERALE TRANSPORT RUTIER**

* Turistii au obligatia de a mentine curatenia in mijlocul de transport pe tot parcursul transferului. In mijlocul de transport nu este permis fumatul, consumul de bauturi alcoolice si produse alimentare. Ne rezervam dreptul de a debarca pasagerii in stare de ebrietate si pasagerii care afecteaza ordinea si siguranta celorlalti pasageri sau a conducatorilor auto, ori incalca prezentele conditii, fara rambursarea costurilor de transport
* Transferurile din provincie se asigura in conformitate cu reglementarile legale in vigoare cu privire la transportul de persoane si cu respectarea timpilor de condus ai soferilor. Din acest considerent, soferii vor face pauzele de odihna impuse de lege in vederea asigurarii unui transport in conditii de siguranta
* Turistii se obliga sa achite catre societatea de transport contravaloarea oricaror distrugeri aduse mijloacelor de transport.
* Transportul animalelor se supune unui regim special. Turistii apartinatori au obligatia de a solicita aprobarea agentiei.
* Bagaje admise pentru fiecare pasager ocupant de loc: la cala 1 piesa de bagaj de max. 23 kg/pasager; in autocar se accepta max. 1 rucsac (geanta mica de mana - piesele mai mari vor fi depozitate la cala). In cazul nerespectarii regulilor, personalul de la bord are dreptul de a incasa o taxa suplimentara in valoare de 30 € per bagaj sau de a debarca pasagerii.
* Cazul fortuit si forta majora exonereaza societatea de transport de orice raspundere*.*

**TRANSFERURI CONTRA COST DIN TARA**

|  |  |  |
| --- | --- | --- |
| **Orasul** | **Tarif dus - intors** | **Tarif dus - intors Premium\*\*** |
| **GALATI** | **70 €** | **220 €** |
| **BRAILA** | **55 €** | **140 €** |
| **BUZAU** | **50 €** | **80 €** |
| **CRAIOVA** | **65 €** | **150 €** |
| **SLATINA** | **60 €** | **120 €** |
| **PITESTI** | **50 €** | **90 €** |
| **BRASOV** | **60 €** | **120 €** |
| **SINAIA** | **55 €** | **100 €** |
| **CAMPINA** | **45 €** | **80 €** |
| **PLOIESTI** | **40 €** | **70 €** |
| **CONSTANTA** | **75 €** | **140 €** |
| **MEDGIDIA** | **75 €** | **130 €** |

**CONDITII GENERALE de CALATORIE**

**DOCUMENTE DE CALATORIE: (in functie de programul ales)** CARTE DE IDENTITATE sau PASAPORT (nu prezinta urme de deterioare a elementelor de siguranta si sunt valabile minim 6 luni de la data terminarii calatoriei). Pentru a consulta lista statelor pentru care nu este necesara viza de intrare accesati site-ul Politiei de Frontiera [www.politiadefrontiera.ro](http://www.politiadefrontiera.ro) sau al Ministerului de Externe [www.mae.ro/travel-conditions](http://www.mae.ro/travel-conditions)

- Pentru ca unui minor sa i se permita calatoria in afara tarii, este necesar sa fie insotit de cel putin un adult care sa aiba asupra sa acordul scris al ambilor parinti ai minorului, legalizat la notariat, si cazier judiciar, pe care sa-l prezinte in punctul de frontiera. Daca adultul care insoteste minorul este unul din parinti, acesta va avea nevoie doar de acordul scris al celuilalt parinte al minorului, legalizat la notariat. Informatii suplimentare pe [www.politiadefrontiera.ro](http://www.politiadefrontiera.ro)

-Persoanele care calatoresc cu copii sub 18 ani trebuie sa detina pe langa pasaportul acestora si o copie a certificatului de nastere al copiilor (este posibil ca autoritatile de la frontiera sa o solicite). Agentia nu raspunde in cazul refuzului autoritatilor de la punctele de frontiera de a primi turistul pe teritoriul propriu sau de a-i permite sa paraseasca teritoriul propriu.

 **CONDITII DE INSCRIERE:**

 Inscrierile incep din momentul lansarii programului, cu plata unui avans min. de 30% din tarif si se incheie la epuizarea locurilor

- diferenta de pana la 50% din valoarea totala a pachetului de servicii se achita cu 60 de zile inainte de data plecarii

- diferenta de pana la 100% din valoarea totala a pachetului de servicii se achita cu 30 de zile inainte de data plecarii

- turistul va incheia cu agentia « Contractul de prestari servicii turistice », la care prezentul program este parte

- in momentul semnarii « Contractului de prestari servicii turistice », turistul isi asuma plata diferentei stipulata in program in cazul neintrunirii grupului minim de turisti

 **OBSERVATII pentru MIJLOACE DE TRANSPORT:**

- Corectitudinea numelor si a datelor personale ale calatorilor, intra in responsabilitatea agentiei intermediare/ a agentului care a efectuat inscrierea

- In functie de modificarile impuse de compania aeriana, agentia poate percepe un supliment pentru biletul de avion (se confirma in momentul emiterii biletului).

- Biletele de avion sunt nerambursabile si nu permit modificari dupa emiterea lor.

- Compania/companiile aeriene care opereaza zborurile (regulat sau charter) din pachetul de servicii pot aduce diferite modificari zborurilor contractate, in functie de conditiile obiective din perioada de operare, pana la momentul plecarii pentru zborul/zborurile de dus sau dupa momentul plecarii pentru zborul/zborurile de intors. Agentia isi rezerva dreptul de a modifica valoarea taxelor de aeroport, in cazul in care valoarea acestora este schimbata de compania aeriana

- Alocarea locurilor in avion se face de catre ghiseul de check-in din aeroport in functie de ordinea sosirii pasagerilor. Recomandam efectuarea check-in-ului on-line inainte de prezentarea in aeroport;

- Prezentarea la aeroport se va face cu doua ore inaintea zborului; agentia nu raspunde in cazul refuzului imbarcarii turistilor ca urmare a intarzierii acestora

- Dupa aterizarea pe aeroportul de destinatie, pasagerii se vor prezenta mai intai la ghiseul Control pasapoarte, dupa care isi vor recupera bagajele din locul special amenajat. Daca atunci cand ajungeti la destinatie observati ca aveti probleme in gasirea bagajului depus la biroul de check-in la imbarcare, va rugam nu parasiti aeroportul, ci depuneti o sesizare la biroul de reclamatii existent la terminal, pe baza cuponului de bagaj primit odata cu cartea de imbarcare;

- Asezarea in microbuz/ autocar, de la destinatie se face de catre conducatorul de grup pe baza listei cu ordinea inscrierii la circuit, incepand cu randul doi de scaune. Pentru siguranta pasagerilor pe perioada excursiei, primul rand de scaune este rezervat insotitorului de grup si ghidului local.

NOTA: Femeile care sunt insarcinate in peste 6 luni, au nevoie de un certificat medical cu acordul medicului de a calatori cu avionul. Compania de zbor si echipajul de bord isi rezerva insa dreptul de a decide daca permit sau nu imbarcarea persoanelor cu sarcina avansata (ultimele 2-3 luni).

 **OBSERVATII pentru CAZARE & PROGRAMUL EXCURSIEI**

- Clasificarea pe stele a unitatilor de cazare este cea atribuita de oficialitatile din tarile vizitate, ca atare facilitatile camerelor sunt conforme cu standardele locale;

- Hotelurile nominalizate in program pot suferi modificari pana la data plecarii, in functie de conditiile specifice care pot aparea intre momentul publicarii programului si data plecarii. Daca aceste schimbari sunt impuse de furnizorul local, intotdeauna se vor oferi hoteluri similare ca locatie/confort.

- Majoritatea hotelurilor nu detin camere triple. In unele hoteluri se pot confirma la cerere camere duble cu pat suplimentar, in functie de disponibilitate. Patul suplimentar poate fi un pat pliant, un fotoliu pat, o canapea extensibila, etc.

- Distributia camerelor la hoteluri se face de catre receptiile acestora; problemele legate de amplasarea sau aspectul camerei se rezolva de catre turist direct la receptie, asistat de reprezentantul agentiei. Pentru anumite facilitati din hotel sau din camera, hotelierul poate solicita taxe suplimentare (minibar/frigider, seif, etc.); in momentul sosirii la hotel solicitati receptionerului sa va informeze cu exactitate asupra lor. Uneori hotelurile de 4 si 5 stele se solicita garantie numerar sau card, ce se restituie/deblocheaza la predarea camerei. Aceste sume se blocheaza pentru garantarea platii facilitatilor hotelului;

- Tinuta decenta este obligatorie pentru orice cina servita la unul din restaurantele hotelului. Domnii au acces cu pantalon lung si incaltaminte inchisa (nu in pantalon scurt si papuci sau sandale), iar doamnele in tinuta decenta.

- Pe destinatiile externe, mesele festive oferite cu ocazia unor evenimente sau sarbatori (Paste, Craciun, Revelion) sunt diferite fata de cele traditionale romanesti, atat ca meniu, cat si ca durata si divertisment.

- In situatia in care turistul are cerinte speciale, cum ar fi: camere alaturate sau cu o anumita localizare, meniu special, acestea vor fi cu titlul de solicitare catre prestatori dar nu vor fi considerate confirmate decat in masura posibilitatilor de la fata locului.

- Insotitorul de grup poate efectua modificari programului (schimbari de ore, modificarea ordinii desfasurarii acestuia), fara a afecta insa structura serviciilor efectuandu-l astfel in totalitate. De asemenea, va oferi asistenta in situatii de urgenta, va traduce prezentarea ghizilor locali, va oferi informatii referitoare la excursiile optionale si la itinerar cu observatia ca nu are calificarea si atestarea legala de ghid de turism.

- Conform legilor internationale, doar ghizii locali au dreptul sa ofere explicatii in interiorul muzeelor, monumentelor etc.; altfel, insotitorul de grup vor oferi explicatii turistilor doar in afara obiectivelor turistice; ghizii locali pot fi angajati contra cost doar cu acordul turistilor interesati de ghidajul acestora.

 **IMPORTANT**

- Recomandam incheierea asigurarii Travel (storno + medicala) pentru a va proteja atat inainte de plecare, in cazul anularii calatoriei, cat si dupa plecare in cazul unei situatii neprevazute!

- In derularea excursiei pot aparea situatii de forta majora precum intarzieri in traficul aerian, blocarea aeroporturilor din ratiuni de securitate, schimbari de aeroporturi din ratiuni politice, greve, conditii meteo nefavorabile etc.; in aceste cazuri agentia se obliga sa depuna eforturi pentru depasirea situatiilor ivite; totodata, agentia nu poate fi facuta raspunzatoare pentru suportarea unor cheltuieli suplimentare aferente

- Preturile agreate la incheierea contractului pot sa creasca sau sa scada in functie de anumiti factori obiectivi. Cresterile de pret sunt influentate de cresteri ale cursului de schimb, cresteri ale pretului petrolului, cresterea taxelor de survol, etc. In cazul unei cresteri de pret mai mare de 8%, clientul poate rezilia contractul fara a plati penalizari de retragere. Scaderile de pret pot fi datorate unor promotii facute de partenerii externi sau de catre agentia organizatoare.

- Agentia poate aloca un numar de locuri cu reducere in cazul anunturilor promotiilor tip early booking sau a ofertelor speciale, pentru o perioada limitata de valabilitate; daca acestea se epuizeaza inainte de expirarea perioadei anuntate, agentia va opri promotia fara un anunt prealabil

- Bacsisurile pentru prestatorii locali (tips) reprezinta o practica internationala.

- Agentia nu este raspunzatoare pentru pierderea sau furtul bagajelor, a actelor sa a obiectelor personale; in cazul in care aceste situatii nedorite apar, turistul are obligatia de a depune personal plangere la organele competente.

- Persoanele cu dizabilitati trebuie sa anunte gradul de invaliditate, cu toate amanuntele necesare, din momentul inscrierii si confirmarii rezervarii. Nu ne asumam eventualele servicii speciale ce nu pot fi oferite de terti, in cazul in care nu au fost semnalate in rezervari si in contractul de prestari servicii.

- Pentru orice modificare adusa unei rezervari confirmate (circuit/pachet/cazari individuale/bus only) se va aplica o TAXA DE MODIFICARE in valoare de 25 euro/rezervare, la care se vor adauga eventualele costuri percepute de catre terti. Aceasta taxa se aplica doar daca serviciile achizitionate permit modificarea solicitata. Taxa de modificare nu schimba conditiile si termenii de anulare ai unei rezervari, acestia se aplica conform contractului incheiat si scadentelor din factura.